Nasciua Sofia-Federica-Amalia, figgia do prinçipe tedesco de Anhalt-Zerbst, into 1745 a l'andò sposa a-o granducca Pê Fëdorovič, erede a-o trono russo. Intelligente, colta e senscibile, l'ea inevittabile che co-o maio incolto avegnisse una rottua; e quande Pê III, alienaose a Guardia e i circoli de corte pe-e so preferençe prusciañe, o vègne deposto e doppo pochi giorni amaççao, Catæña, o 20 zugno 1762, a salì a-o trono.